**Република Србија**

**Аутономна покрајина Војводина**

**Општина Бела Црква**

**Комисија за побољшање услова**

**становања грађана**

**Број: 020-85-3/2022-02**

**Датум: 21.10.2022. године**

На основу члана 104. и 105. Закона о становању и одржавању зграда („Сл. гласник РС“, број 104/2016 и 9/2022 – др. закон) и Правилника о поступку за доделу стамбене подршке у виду грађевинког материјала и поступку и начину рада Комисије за побољшање услова становања грађана број 020-85-2/2022-02 од 20.10.2022. године Комисија за побољшање услова становања грађана расписује

**ЈАВНИ ПОЗИВ ЗА ДОДЕЛУ СТАМБЕНЕ ПОДРШКЕ ЗА ПОБОЉШАЊЕ**

**УСЛОВА СТАНОВАЊА ГРАЂАНА У ВИДУ ГРАЂЕВИНСКОГ МАТЕРИЈАЛА**

**ЗА САНАЦИЈУ, АДАПТАЦИЈУ/РЕКОНСТРУКЦИЈУ СТАНА ОДНОСНО**

**ПОРОДИЧНЕ КУЋЕ ЗА 2022. ГОДИНУ**

**I ПРЕДМЕТ ЈАВНОГ ПОЗИВА**

Предмет јавног позива је додела стамбене подршке за побољшање услова становања грађана у виду грађевинског материјала за санацију, адаптацију, реконструкцију стана односно породичне куће.

Износ дедељених средстава по овом Јавном позиву одредиће се у складу са расположивим средствима у буџету Општине Бела Црква.

Помоћ се додељује Одлуком Комисије, а у складу са Законом, Правилником о поступку за доделу стамбене подршке у виду грађевинског материјала и поступку и начину рада Комисије за побољшање услова становања грађана и јавним позивом.

На основу појединачне одлуке Комисије (у даљем тескту Одлука), сваки корисник набавља грађевински материјал у додељеном износу, о чему Комисији преко Одељења за урбанизам, привреду и инспекцијске послове (у даљем тексту Одељење), подноси предрачун као доказ о извршеној набавци.

Плаћање се врши директно предузећу које је издало предрачун, на износ који је појединачном кориснику додељен Одлуком.

Корисник може учествовати и сопственим средствима у куповни грађевинског материјала, а за износ који премашује износ средстава из Одлуке.

Корисник је дужан да након испоруке грађевинског материјала Одељењу достави одргиналну фактуру за извршену куповину.

**II ПРАВО УЧЕШЋА НА ЈАВНОМ ПОЗИВУ**

Право учешћа имају лица без одговарајућег стана, а која испуњавају следеће услове:

1. Да су држављани Републике Србије;
2. Да имају пребивалиште на територији Општине Бела Црква у трајању од најмање 5 година непосредно пре подношења захтева;
3. Да је непокретност на коју се пријава односи у својини подносиоца пријаве 1/1 или у сусвојини или заједничкој имовини са неким од чланова породичног домаћинства који је наведен у пријави и да је та непокретност уписана у катастру непокретности;
4. Да подносилац пријаве или члан његовог породичног домаћинства немају у својини други стан или породичну кућу која испуњава основне услове становања;
5. Да приходи домаћинства подносиоца захтева не прелазе границе прихода предвиђене у члану 91. Закона о становању и одржавању зграда („Сл. гласник РС“, бр. 104/2016 и 9/2020 – др. закон).

Право учешћа имају лица без одговарајућег стана чији приходи не прелазе границу прихода из члана 91. Закона о становању и одрђавању зграда(„Сл. гласник РС“, бр. 104/2016 и 9/2020 – др. закон).

**Граница прихода:**

Право учешћа на јавном позиву имају лица чији максимални приход за једночлано домаћинство не прелази износ од 29.259,50 динара.

За домаћинства са више од једног члана, приход од 0,5 просечне нето зараде у Општини Бела Црква (58.519,00 динара) множи се коефицијент који се израчунава по формули К=1+Оx0.7+Дx0,5, где је О сваки следећи одрасли члан домаћинства, а Д дете.

|  |  |
| --- | --- |
| Величина домаћинства по броју особа | Максималан приход у динарима |
| 1 одрасла особа | 29.259,50 |
| 1 одрасла особа и 1 дете | 43.889,50 |
| 1 одрасла особа и 2 деце | 58.519,00 |
| 2 одраслих | 49.741,15 |
| 2 одраслих и 1 дете | 64.370,90 |
| 2 одраслих и 2 деце | 79.000,65 |
| 2 одраслих и 3 деце | 93.630,40 |

Приликом утврђивања максималних квалификујућих прихода породичног домаћинства са особама са инвалидитетом, коефицијент се увећава за додатних 0,5.

Приходима се сматрају:

1. Примања и приходи који се остварују у месечним износима, и то приход на основу радног односа, односно зарада, плата и накнада зараде, приход на основу уговора о делу, пензија, инвалиднина и друга примања према прописима о правима из области борачко-инвалидске и социјалне заштите;
2. Приход на основу обављања регистроване самосталне делатности.

**III НАЧИН ПОДНОШЕЊА ПРИЈАВЕ НА КОНКУРС**

Пријава на јавни позив са потребном документацијом подноси се лично на Писарници Општинске управе Бела Црква или поштом на адресу:

Општина Бела Црква, Милетићева 2, 26340 Бела Црква, са напоменом : „За Јавни позив – Додела стамбене подршке у виду грађевинског материјала“.

**Пријаве са потребним доказима се подносе у периоду од 21.10.2022. -27.10.2022. године.**

**Неблаговремене и непотпуне пријаве се неће разматрати.**

**IV ПОТРЕБНА ДОКУМЕНТАЦИЈА**

Подносилац пријаве је потребно да достави следећу документацију:

1. Попуњен и потписан образац Захтева;
2. Очитана лична карта са чипом или фотокопија личне карте без чипа, за подносиоца захтева и за све чланове породичног домаћинства са 16 и више година (Извод из МКР за лица која имају мање од 16 година);
3. Доказ о приходима:

**I За запослене**:

* Потврда послодавца о висини примања у месецу који претходи месецу подношења пријаве на Јавни позив – за запослене чланове породичног домаћинства или лична изјава оверена код надлежног органа да подносилац пријаве, односно члан његовог породичног домаћинства остварује одређене повремене приходе (са наведним износом повремених месечних прихода);

**II За незапослене**:

* потврда о незапослености из Националне службе за запошљавање за незапослене чланове породичног домаћинства регистроване у Националној служби за запошљавање; у случају да се ради о незапосленом члану породичног домаћинства који није регистрован код Националне службе за запошљавање, лична изјава оверена код надлежног органа којом се потврђује да је подносилац незапослен и да нема приходе;
* Уверење о исплаћеној накнади из Националне службе за запошљавање;
* чек од пензије за месец који претходи месецу објављивања Јавног позива;
* доказ о оствареном праву на социјалну заштиту;

1. Уколико лице (или члан породичног домаћинства) имају тешку болест: извештај лекара специјалисте, лекарске комисије или конзилијума лекара;
2. Решење фонда за ПИО о утврђеној инвалидности за случај да подносилац пријаве или члан домаћинства има утврђен степен инвалидности;
3. Доказ о вршењу родитељског права за случај да је подносилац пријаве самохрани родитељ.

**V ОЦЕНА, ИЗБОР И ОБЈАВЉИВАЊЕ**

Оцењивање поднетих пријава врши се на основу прегледа поднетих пријава, провером на лицу места или на други одговарајући начин.

Бодовање се неће вршити по основама за које нису приложени одговарајући докази уз пријаву.

Пријаве са документацијом чија садржина није у складу са Јавним позивом се не оцењују и исте ће бити одбијене.

Након разматрања пријава Комисија за побољшање услова становања грађана утврђује Предог листе реда првенства корисника стамбене подршке (у даљем тексту: Предлог листе).

Предлог листе се објављује на огласној табли Општинске управе Бела Црква.

На Предлог листе Подносилац пријаве може уложити приговор Општинском већу Општине Бела Црква, преко Комисије, у року од 15 дана од дана објављивања Предлога листе.

По доношењу одлуке о свим приговорима изјављеним не предлог листе, Комисија утврђује листу првенства која се објављује на огласној табли и сајту Општине.

На основу Листе реда првенства, Комисија доноси посебне Одлуке о додели стамбене подршке унапређење услова становања грађана у виду доделе новчаних средстава за куповину грађевинског материјала.

Одлуке из претходног става овог члана достављају се учесницима јавног позива лично у канцеларијама Одељења или путем поште.

Уколико Одлука не буде могла да буде достављена путем поште, односно неуручена пошиљка буде враћена Одељењу, иста ће бити објављена на одласној табли Општинске управе и сматраће се да је достављање извршено након истека 15 дана од дана објављивања.

Новчани износи који ће се додељивати корисницима стамбене подршке, биће одређени посебном одлуком Комисије у току поступка, на основу броја поднетих захтева и расположивих новчаних средстава.

Учесници Јавног позива који су остварили право на стамбену подршки имају право на жалбу на Одлуку Општинском већу Општине Бела Црква, преко Комисије, у року од 15 дана дана достављања Одлуке.

Додане информације се могу добити телефоном, на број 013/851-244 локал 108 или у просторијама Општинске управе Бела Црква, канцеларија број 32.

**НАПОМЕНА: Рок за подношење пријава је 27.10.2022. године.** Благовремена пријава је пријава која је предата и оверена печатом пријема у писарници Општинске управе Бела Црква најкасније последњег дана рока и Пријава предата Пошти као препоручена пошиљка најкасније дана 27.10.2022. године. **Неблаговремене пријаве ће бити одбачене. Непотпуне пријаве се неће разматрати.**